LT Europos Sąjungos oficialusis leidinys C 280/20

Pakeitimo paraiškos pagal Tarybos reglamento (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių 8 straipsnio 2 dalį paskelbimas

(2007/C 280/10)

Šis paskelbimas suteikia teisę pateikti prieštaravimą dėl paraiškos pagal Tarybos reglamento (EB) Nr. 509/2006 9 straipsnį. Prieštaravimo pareiškimai Komisijai turi būti atsiųsti per šešis mėnesius nuo šio paskelbimo dienos.

PAKEITIMO PARAIŠKA

TARYBOS REGLAMENTAS (EB) Nr. 509/2006

Pakeitimo paraiška pagal 11 straipsnį ir 19 straipsnio 3 dalį

„PANELLETS“

EB Nr.: ES/TSG/107/0018/29.10.2003

1. Pareiškėjų grupė

Grupės pavadinimas: Federació Catalana de Patisseria Adresas: Avda Gaudí 28, 1o 2a Telefonas: (34) 93 34 80 90 47 Faksas: (34) 93 436 28 46 El. paštas: —

2. Valstybė narė arba trečioji šalis

Ispanija

3. Keičiamos produkto specifikacijos antraštė

Produkto pavadinimas Produkto pavadinimo įregistravimo išlyga (Tarybos reglamento (EB) Nr. 509/2006 13 straipsnio 2 dalis) X Produkto apibūdinimas ir gamybos būdas X Produkto apibūdinimas X Kita: Specifinėms savybėms taikomų būtiniausių reikalavimų ir tikrinimo procedūrų keitimas

4. Pakeitimo(-ų) rūšis

X Įregistruoto garantuoto tradicinio gaminio (GTG) specifikacijos pakeitimas Laikinasis specifikacijos pakeitimas, valdžios institucijoms priėmus privalomas sanitarijos ar fitosanitarijos priemones (Tarybos reglamento (EB) Nr. 509/2006 11 straipsnio 3 dalis) (pateikti įrodymą, kad tos priemonės priimtos)

5. Pakeitimai

5.1. Produkto apibūdinimas ir gamybos būdas

Šio tradicinio produkto savybės skiriasi nuo tų, kurios apibūdintos Komisijai pateiktoje pirminėje specifikacijoje, ir produktas pagerintas pritaikius įvairius vietinius gamybos būdus.

Panellets, pagaminti iš pagrindinės marcipanų tešlos

Apibūdintų panellets sąrašas neišsamus: įvairių rūšių panellets apibūdinimai yra apytiksliai, ir kiekvienas konditeris nors ir išlaiko pagrindines su ingredientais ir skoniu susijusias produkto savybes, tačiau ir prideda jam savitų savybių.

Kokosiniai panellets

Žodžių junginys „kiaušinių baltymų“ pakeičiamas žodžiu „kiaušinių“.

Lazdyno riešutų panellets

Žodžių junginys „kiaušinių baltymų“ pakeičiamas žodžiu „kiaušinių“.

Stambiai smulkintų marcipanų panellets

Žodžių junginys „kiaušinių baltymų“ pakeičiamas žodžiu „kiaušinių“.

Žodžių junginys „kiaušinio baltymą“ keičiamas junginiu „visą kiaušinį ir, jeigu reikia, vandens“, nes, ESOL paskelbus reglamentą dėl panellets, daugelis konditerių konstatavo, kad iš patirties žino, jog dėl kiaušinio baltymo panellets būna labai sausi.

Naudojant visą kiaušinį (baltymą ir trynį) panellets nebūna sausi, nes kiaušinio trynys produktui suteikia ir skonio, ir drėgnumo, todėl panellets būna taisyklingesnės formos, o jų išvaizda geriau atitinka su šiuo produktu susijusius vartotojų poreikius. Be to, pagrindinei marcipanų tešlai arba įvairioms panellets rūšims gaminti naudojamų migdolų aliejus gali per daug suminkštinti tešlą (tai priklauso nuo aliejaus kiekio migdoluose, jų rūšies, senumo, derliaus ir t. t.). Dedant visą kiaušinį (baltymą ir trynį) šis poveikis neutralizuojamas, ir dėl to produktas tampa tvirtesnis.

5.2. Produkto apibūdinimas

Fizinės ir cheminės savybės

Draudžiama dėti tik dirbtinių dažiklių, todėl natūralių dažiklių dėti galima. Tai buvo klaida, ir mes manome, kad šis pakeitimas neturėtų sukelti problemų, nes jis neturi įtakos nei šio amatininkų gaminio kokybei, nei tradicinėms savybėms. Iš įvairių tyrimų matyti, kad maisto produkto priimtinumas vartotojams labai priklauso nuo jo išvaizdos, taip pat nuo spalvos. Tai yra pagrindinė maisto dažiklių naudojimo priežastis. Dažikliai negerina produkto kokybės, susijusios su jo laikymu arba maistine verte, o dedami tam, kad pagerintų produkto išvaizdą, kad produktas keltų apetitą arba kad jam būtų sugrąžinta gaminimo metu dingusi spalva. Panellets — tai amatininkų gaminys, todėl jo įvairovė yra didesnė nei pramonės produktų. Amatininkai mano, kad dėl šios priežasties būtina naudoti vaisių ir daržovių pagrindu pagamintus natūralius maisto dažiklius, kurie padeda sugrąžinti gaminimo metu dingusią ar pakitusią spalvą, tačiau amatininkai nepritaria produkto kokybę bloginančių dirbtinių dažiklių naudojimui.

5.3. Specifinėms savybėms taikomi būtiniausi reikalavimai ir tikrinimo procedūros

Žodžio „dienos“ išbraukimas produktų registravimo žurnale

Žodis „dienos“ iš panellets registravimo žurnalo išbraukiamas dėl panellets gamybos proceso, vykstančio dviem aiškiai apibrėžtais, nuosekliais etapais. Pirmasis etapas — pagrindinės marcipanų tešlos arba smulkiai smulkintų marcipanų tešlos gamyba, kuri gali trukti dieną ar ilgiau, priklausomai nuo atitinkamų amatininkų gamybos apimties. Antruoju etapu gaminami įvairių rūšių panellets. Todėl šiuo amatu užsiimantys konditeriai mano, kad nėra tikslinga kalbėti apie per dieną pagaminamos panellets produkcijos kiekį, nes jų gamybos procesas prasideda prieš dieną ar net anksčiau, kai ruošiama pagrindinė marcipanų tešla, nors panellets ir yra galutinis produktas.

ATNAUJINTA PRODUKTO SPECIFIKACIJA

TARYBOS REGLAMENTAS (EB) Nr. 509/2006

„PANELLETS“

EB Nr.: ES/TSG/107/0018/29.10.2003

1. Atsakinga valstybės narės institucija

Pavadinimas: Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación del Ministerio de Agricultura, Pesca y Alimentación. Adresas: Paseo Infanta Isabel, 1 E-28071 Madrid Telefonas: (34) 913 47 53 97 — (34) 913 47 52 98 Faksas: (34) 913 47 54 10 — (34) 913 47 51 70 El. paštas: sgcaproagro@mapya.es

2. Pareiškėjų grupė

Pavadinimas: Federació Catalana de Pastisseria Adresas: Avda Gaudí 28, 1o, 2a E-08025 Barcelone Telefonas: (34) 93 348 09 47 Faksas: (34) 93 436 28 46 El. paštas: — Sudėtis: gamintojas (perdirbėjas) ( X ) kita ( )

3. Produkto rūšis

2. 3. klasė. Konditerija, duona, pyragaičiai, tortai, sausainiai ir kiti duonos gaminiai.

4. Specifikacijos apibūdinimas

4.1. Pavadinimas: „Panellets“

4.2. Produkto apibūdinimas ir gamybos būdas: Panellets — tai įvairių formų maži sausainiai, pagaminti daugiausia iš marcipanų ir ingredientų, suteikiančių šiam produktui išskirtinį skonį ir aromatą.

Egzistuoja daugybės rūšių panellets, kurie gaminami iš trijų skirtingų marcipanų tešlos rūšių: pagrindinės marcipanų tešlos, stambiai smulkintų marcipanų tešlos ir smulkiai smulkintų marcipanų tešlos.

Gaminant panellets su vaisiais, į mišinį galima pridėti vaisių produktų (cukraus sirupe virtų vaisių, džemų), o skoniui sustiprinti galima dėti skoninių medžiagų. Visais atvejais draudžiama dėti krakmolo (bulvių arba saldžiųjų bulvių), obuolių, konservantų ar dirbtinių dažiklių.

PANELLETS, PAGAMINTI IŠ PAGRINDINĖS MARCIPANŲ TEŠLOS

Toliau aprašytos dažniausiai gaminamos panellets rūšys. Sąrašas neišsamus: įvairių rūšių panellets apibūdinimai yra apytiksliai, ir kiekvienas konditeris nors ir išlaiko pagrindines su ingredientais ir skoniu susijusias produkto savybes, tačiau ir prideda jam savitų savybių.

Pagrindinė marcipanų tešla gaminama į kiekvieną nuluptų ir smulkiai smulkintų marcipanų kilogramą pridedant 1 kg cukraus, visą kiaušinį ir, jeigu reikia, vandens. Mišinys gerai išplakamas ir paliekamas maždaug 24 valandas, kad sutirštėtų. Kiti etapai — formavimas ir skoninių medžiagų dėjimas. Migdolų galima dėti ir daugiau. Dažniausiai gaminamos panellets rūšys yra šios:

Į kiekvieną pagrindinės marcipanų tešlos kilogramą dedama 10 g tarkuotų citrinos žievelių. Maždaug 20 g gabalėliai iš visų pusių padengiami kiaušiniu suvilgytais pušies riešutais. Iš šių gabalėlių formuojami rutuliukai, kurie aptepami kiaušiniu ir kepami orkaitėje, 280 °C–290 °C temperatūroje.

Organoleptinės savybės Spalva Apskrudimo, aukso Konsistencija Apskrudę, su plutele Aromatas Pušies riešutų ir citrinos Skonis Pušies riešutų ir marcipanų

Į kiekvieną pagrindinės marcipanų tešlos kilogramą dedama 10 g tarkuotų citrinos žievelių. Maždaug 20 g gabalėliai iš visų pusių padengiami kiaušiniu suvilgytais skaldytais migdolais. Iš šių gabalėlių formuojami ilgi, šiek tiek paapvalinti gabalėliai, kurie aptepami kiaušiniu ir kepami orkaitėje, 260 °C–270 °C temperatūroje.

Organoleptinės savybės Spalva Apskrudimo, aukso Konsistencija Minkštas vidus Aromatas Vanilės Skonis Traškių migdolų

Į kiekvieną pagrindinės marcipanų tešlos kilogramą dedama 150 g tarkuotų kokoso riešutų, 150 g cukraus pudros ir 100 g kiaušinių. Iš maždaug 25 g gabalėlių formuojami maži, nelygūs, nusmailinti kauburėliai, kurie kepami orkaitėje, 260 °C–270 °C temperatūroje.

Organoleptinės savybės Spalva Apipilama spiritu ir uždegama (flambé) Konsistencija Plona skrudinta plutelė ir minkštas vidus Aromatas Kokoso riešutų Skonis Kokoso riešutų ir migdolų

Į kiekvieną pagrindinės marcipanų tešlos kilogramą dedama 150 g smulkintų skrudintų lazdyno riešutų, 150 g cukraus pudros ir 100 g kiaušinių. Iš maždaug 22 g gabalėlių formuojami rutuliukai, kurie padengiami cukraus granulėmis. Į kiekvieno rutuliuko vidurį dedamas lazdyno riešutas, ir rutuliukai kepami orkaitėje, 240 °C–250 °C temperatūroje.

Organoleptinės savybės Spalva Ruda Konsistencija Cukruota išorė Aromatas Lazdyno riešutų Skonis Lazdyno riešutų ir marcipanų

Į kiekvieną pagrindinės marcipanų tešlos kilogramą dedama 200 g smulkiai smulkintų cukraus sirupe virtų apelsinų žievelių. Iš maždaug 26 g gabalėlių formuojami pailgi gabalėliai, padengiami cukraus granulėmis ir kepami orkaitėje, 240 °C–250 °C temperatūroje.

Organoleptinės savybės Spalva Oranžinio atspalvio Konsistencija Cukruota plutelė ir minkštas vidus Aromatas Apelsinų Skonis Apelsinų ir migdolų

Į kiekvieną pagrindinės marcipanų tešlos kilogramą dedama 10 g tarkuotų citrinų žievelių ir du kiaušinių tryniai. Iš maždaug 26 g gabalėlių formuojami rutuliukai, padengiami cukraus granulėmis ir kepami orkaitėje, 240 °C–250 °C temperatūroje.

Organoleptinės savybės Spalva Šviesiai geltona Konsistencija Traški išorė, susidaranti dėl cukraus sluoksnio, ir minkštas vidus su smulkiais citrinų gabalėliais Aromatas Citrinų Skonis Citrinų ir migdolų

Į kiekvieną pagrindinės marcipanų tešlos kilogramą dedama 150 g konditerinio kremo ir 1 g vanilės. Iš maždaug 26 g gabalėlių formuojami rutuliukai, gausiai padengiami cukraus pudra ir kepami orkaitėje, 220 °C–230 °C temperatūroje.

Organoleptinės savybės Spalva Šviesiai geltona Konsistencija Vientisa Aromatas Kiaušinių ir migdolų Skonis Kiaušinių ir migdolų

Į kiekvieną pagrindinės marcipanų tešlos kilogramą dedama 8 g maltos kavos ir karamelės, kad tešla būtų reikiamos spalvos. Iš maždaug 26 g gabalėlių formuojami pailgi gabalėliai, padengiami cukraus pudra ir kepami orkaitėje, 220 °C–230 °C temperatūroje.

Organoleptinės savybės Spalva Tamsiai ruda Konsistencija Skrudinta išorė ir minkštas vidus Aromatas Kavos Skonis Kavos ir migdolų

Į kiekvieną pagrindinės marcipanų tešlos kilogramą dedamas reikiamas kiekis braškių džemo ir kiaušinis. Iš maždaug 26 g gabalėlių formuojami rutuliukai, padengiami cukraus pudra ir kepami orkaitėje, 220 °C–230 °C temperatūroje.

Organoleptinės savybės Spalva Braškių Konsistencija Minkšta Aromatas Braškių Skonis Braškių ir migdolų

Į kiekvieną pagrindinės marcipanų tešlos kilogramą dedama 300 g užšaldytų kaštonų tyrės. Iš maždaug 22 g gabalėlių formuojami rutuliukai, padengiami cukraus pudra ir kepami orkaitėje, 220 °C–230 °C temperatūroje.

Organoleptinės savybės Spalva Šviesiai ruda Konsistencija Minkšta Aromatas Kaštonų ir migdolų Skonis Kaštonų ir migdolų

STAMBIAI SMULKINTŲ MARCIPANŲ PANELLETS

Į kiekvieną pagrindinės marcipanų tešlos (pagamintos pagal pirmiau pateiktą aprašymą) kilogramą dedama 150 g smulkintų migdolų ir kiaušinis, kad tešla būtų tinkamos konsistencijos. Maždaug 26 g gabalėliams suteikiama forma. Dažniausiai jie gaminami kaštono, grybo, klumpės ir juostelės formos ir įdaromi cukraus sirupe virtais vaisiais ir svarainiais.

SMULKIAI SMULKINTŲ MARCIPANŲ PANELLETS

1 300 g cukraus užvirinama (118 °C) su 400 g vandens ir 6 g kalio hidrotartrato, įmaišoma 1 kg smulkintų migdolų ir 200 g gliukozės. Mišinys paliekamas 24 valandoms. Praėjus šiam laikui, tešla yra paruošta naudojimui.

Iš maždaug 18 g šios smulkiai smulkintų marcipanų tešlos formuojami kaštonai ir padengiami šokoladu.

Organoleptinės savybės Spalva Ruda Konsistencija Cukruota plutelė ir minkštas vidus Aromatas Šokolado Skonis Šokolado ir migdolų

Smulkiai smulkintų marcipanų tešla sulyginama kočėlu. Ant jos tepama konditerinio kremo ir visa supjaustoma 30 g gabalėliais. Kiekvienas gabalėlis apdedamas drebučiais ir aptepamas sirupu.

Organoleptinės savybės Spalva Balta, cukraus sirupo Konsistencija Minkšta Aromatas Kiaušinių trynių Skonis Kiaušinių trynių ir marcipanų

4.3. Tradicinė savybė: 18 amžiaus katalonų literatūroje rašoma, kad Barselonos senamiestyje jau vykdavo kasmetinė kaštonų ir panellets mugė. Kaip anksčiau, taip ir dabar panellets Visų šventųjų dieną valgomi su kaštonais ir užgeriami saldžiu vynu. Mugės metu buvo išdėliojami dideli padėklai su juokingomis figūromis ir paveikslėliais, padarytais iš įvairių formų ir skonių panellets. Vien 1796 metų mugėje buvo sumontuota daugiau nei du šimtai prekystalių, ant kurių šalia kitų produktų būdavo išdėlioti ir panellets, kuriuos žmonės galėjo laimėti kaip prizą. Tokia panellets tradicinė loterija, kurią konditeriai noriai organizuodavo, paplito daugelyje didelių miestų.

Susidėję panellets į didelius ir mažus krepšius, žmonės juos nešdavosi į bažnyčią. Kartu su kitais bendruomenės nariais jie bažnyčioje valgydavo kunigo palaimintus panellets, ir tai būdavo bendras religinis veiksmas.

Kad būtų galima orientuotis, kiek panellets būdavo suvalgoma Barselonos mieste, pakanka pasakyti, kad 1920 metais viena prestižiškiausių Barselonos miesto kepyklų„Forn de Saint Jaume“ pirko tūkstantį kilogramų išlukštentų pušies riešutų vien tik pušies riešutų panellets gamybai. Pasak Barselonos provincijos duonos kepėjų ir konditerių gildijos, 1999 metų rudenį Barselonos mieste ir priemiesčiuose suvalgyta 600 000 kilogramų panellets, iš kurių populiariausi buvo pušies riešutų panellets (50 %), o antri pagal populiarumą — migdoliniai panellets (15 %).

Galiausiai, kaip žinoma iš etnografinių tyrimų, panellets turi ritualinę reikšmę kaip ir visi tam tikromis dienomis valgomi tradiciniai konditerijos gaminiai.

4.4. Produkto apibūdinimas: Organoleptinės savybės. Kadangi kiekvienos panellets rūšies organoleptinės savybės (spalva, skonis, kvapas ir konsistencija) yra skirtingos, jos atskirai aprašytos pirmiau esančiose dalyse.

Fizinės ir cheminės savybės. Panellets rūšių sudėtis skiriasi pagal tai, kokia marcipanų tešla (pagrindinė, stambiai smulkintų marcipanų, smulkiai smulkintų marcipanų) jų gamybai naudojama ir kokia panellets rūšis gaminama. Tačiau bet kuriuo atveju griežtai draudžiama naudoti bulves, saldžiąsias bulves, obuolius, konservantus ir dirbtinius dažiklius.

Mikrobiologinės savybės. Mikrobiologiniai kriterijai, kurie turi būti įvykdyti, išdėstyti atitinkamuose sveikatos srities teisės aktuose (1993 m. birželio 14 d. Tarybos direktyvoje 93/43/EEB dėl maisto produktų higienos).

Pateikimas. Tradiciškai panellets parduodami mažmenomis, didmenomis, konditerijos ir kitose parduotuvėse. Jeigu panellets parduodami supakuoti, dėžutės turi būti pažymėtos pagal galiojančius teisės aktus.

4.5. Specifinėms savybėms taikomi būtiniausi reikalavimai ir tikrinimo procedūra: Panellets, įregistruoti kaip „garantuoti tradiciniai gaminiai“, nuo kitų panellets turėtų skirtis specifinėmis savybėmis. Todėl gaminant pagrindinę marcipanų tešlą galima naudoti tik džiovintus nuluptus migdolus, cukrų ir kiaušinius. Draudžiama dėti krakmolo (bulvių arba saldžiųjų bulvių), obuolių, konservantų ar dirbtinių dažiklių.

Reikėtų patikrinti šiuos dalykus: organoleptines savybes, ar produkte nėra krakmolo (tiriama naudojant I2 tirpalą), konservantų (naudojant sorbo rūgštį (sorbatą), benzoinę rūgštį (benzoatą) ir dirbtinių dažiklių (efektyviosios skysčių chromatografijos metodu), obuolių (cheminėmis priemonėmis nustatant tirpią maistinę ląstelieną). Tikrinant tų rūšių panellets, kuriuose nėra vaisių, tikrinamas galutinis produktas, o tikrinant panellets, kuriuose yra vaisių, tikrinama marcipanų tešla.

Pirmiau minėtas savybes turėtų tikrinti „Mesa Veritas Español“ sertifikavimo įstaigos ir kitos EN-45011 standarto reikalavimus atitinkančios įstaigos. Sertifikavimo įstaigos patikrina gamintojo kontrolės sistemą ir gaminio savybes ir periodiškai jas tikrina vėliau.

Sertifikavimo įstaigos tikrina gamybos sąlygas ir galutinio produkto savybes. Jos išduoda pirminį pažymėjimą atitinkamoms bendrovėms, kurios turi pateikti rašytinį prašymą vienai iš įgaliotų sertifikavimo įstaigų, sutikti laikytis specifikacijoje išdėstytų reikalavimų ir atlikti reikiamus patikrinimus, kad būtų užtikrinta, jog laikomasi reikalavimų.

Amatininkai (gamintojai) privalo turėti rašytinius dokumentus, apibūdinančius gamybai keliamus reikalavimus ir galutinio produkto savybes. Be to, bendrovės privalo registruoti, kiek pagaminama panellets produkcijos.

Išdavusios reikalavimų atitikties pažymą sertifikavimo įstaigos periodiškai atlieka atitikties patvirtinimo stebėseną ir patikrinimus, atsižvelgdamos į kiekvieno gamintojo produkto sezonines savybes ir produkcijos kiekį. Reikalavimų atitiktis tikrinama atliekant gamintojo kontrolės sistemų, gamintojo pateiktų dokumentų patikrinimą ir atliekant atsitiktinius patikrinimus gamybos proceso metu.

5. Apsaugos paraiška pagal 13 straipsnio 2 dalį: Nėra